देवधाम जोधपुरिया उमड़ा आस्था का जनसैलाब 4 लाख से अधिक श्रृद्धालु पहुंचे — फिर भी
Home राजस्थान टोंक देवधाम जोधपुरिया उमड़ा आस्था का जनसैलाब 4 लाख से अधिक श्रृद्धालु पहुंचे
निवाई: गूर्जर समाज के आराध्य श्री देवनारायण मन्दिर ट्रस्ट देवधाम जोधपुरिया के तत्वावधान में आयोजित होने वाले लक्खी मेले का ध्वजारोहण संत समाज, मन्दिर ट्रस्ट के पदाधिकारी एवं भोपा समाज व बनस्थली विद्यापीठ के कुलपति आदित्य शास्त्री के मुख्य आतिथ्य में सम्पन्न हुआ।
मन्दिर ट्रस्ट के महामंत्री सुरेश डोई ने बताया कि तीन दिवसीय लक्खी मेले में ध्वजारोहण कार्यक्रम में अद्वैत आश्रम हरभांवता के संत बालकानन्दगिरी महाराज, जूना अखाडा के स्वामी कर्मानन्द महाराज, लोहरवाडा आश्रम के ज्ञानानन्द महाराज, लुनेरा आश्रम के विवेकानन्द महाराज, भोपा समाज, सकल गुर्जर समाज के पंच पटेलों के सानिध्य में सम्पन्न हुआ।
मुख्य अतिथि कुलपति आदित्य शास्त्री ने कहा कि आज के समय में बालिका शिक्षा की महती आवश्यकता है, मन्दिर ट्रस्ट को चाहिए कि वे बालिका शिक्षा हेतु अलग से कोष की स्थापना करें जिसके लिए वे स्वयं भी 51 हजार की घोषणा किये।
गुरुवार 14 सितम्बर को ध्वजारोहण समारोह में देवली उनियारा विधायक एवं मन्दिर ट्रस्ट के अध्यक्ष राजेन्द्र गुर्जर, नगरपालिका अध्यक्ष राजकुमारी शर्मा, पंचायत समिति निवाई की प्रधान चन्द्रकला गुर्जर, कांग्रेस के स्थानीय निकाय प्रकोष्ठ के महासचिव दिलिप इसरानी, श्याम मित्र मंण्डल के अध्यक्ष रवि अग्रवाल
किसान नेता श्रीराम चौधरी, ब्राह्मण समाज के प्रदेश सचिव मधुसूदन शर्मा, किसान नेता मांगीलाल गुर्जर, रक्त दान सेवा समिति के राकेश चंवरियां, श्योजीराम गुर्जर ट्रस्ट के कोषाध्यक्ष हरिनारायण डोई, डा. बद्री,राजाराम मेम्बर, सुरज्ञान गुर्जर, पूर्व महामंत्री रामकिशन बहादुरपुरा, देवनारायण पीटीआई खिड़गी प्रतिभा सम्मान समारोह के संयोजक गिरिरिज गुर्जर, घासी भोपा सहित अनेक लोग मौजूद रहे।
मन्दिर ट्रस्ट के महामंत्री सुरेश डोई ने बताया कि लक्खी मेले मेले के मुख्य समारोह शुक्रवार 14 सितम्बर को आयोजित होगा जिसमें मुख्य आकर्षण कांसी की थाली पर कमल के फूल के रूप में देव दर्शन, भामाशाह सम्मान समारोह, प्रतिभा सम्मान समारोह एवं सांस्कृतिक कार्यक्रमो का आयोजन होगा । लक्खी मेले की तैयारियां जोरो पर चल रही है जिसमें सवाई भोज, साडू माता, बाला देवली, भूंणा जी, दीपकंवर बाई की झांकी मेले के आर्कषण का मुख्य केन्द्र रहेगी।
Previous articleलखीसराय जिले में स्किल ट्रेनिंग से बच्चों का बनेगा भविष्य
Next articleकानपुर देहात की एक सडक इतनी बुरी तरीके से खराब पडी है